Develiris
వన్డే సిరీస్‌కు డివిలియర్స్‌ సిద్ధం
కింబెరీ: బంగ్లాదేశ్‌తో ఆదివారం ఆరంభం కా నున్న మూడు వన్డేల సిరీస్‌కు దక్షిణాఫ్రికా విధ్వంసకర ఆటగాడు ఎబి డివిలియర్స్‌ జట్టు లోకి వచ్చాడు. ఈమేరకు 14మందితో కూడిన వన్డే జట్టును దక్షిణాఫ్రికా ప్రకటించింది. దాదాపు నాలుగు నెలలుగా క్రికెట్‌కు దూరంగా ఉన్న ఎబి డివిలియర్స్‌ రాకతో సఫరా జట్టు మరింత పట ిష్టంగా మారింది. మరొకవైపు బంగ్లాదేశ్‌ జట్టు లోకి ఆల్‌రౌండర్‌ షకీబుల్‌ హసన్‌ పునరా గమనం చేశాడు. ఇటీవల బంగ్లాదేశ్‌తో జరిగిన రెండు టెస్టుల సిరీస్‌ను దక్షిణాఫ్రికా 2-0తో కైవసం చేసుకున్న సంగతి తెలిసిందే. కాగా, ఇటీవల జరిగిన ఛాంపియన్స్‌ ట్రోఫీలో బంగ్లాదేశ్‌ సెమీఫైనల్‌ వరకు వెళ్లగా, దక్షిణాఫ్రికా గ్రూప్‌ స్టేజీలోనే బయిటకొచ్చేసింది. పరిమిత ఓబర్ల క్రికెట్‌లో ప్రమాదకర జట్టుగా పేరున్న బంగ్లాదేశ్‌ను దక్షిణాఫ్రికా ఎంతవరకు నిలు వరిస్తుందో చూడాలి.